sagorsarker/bangla-wikipedia huggingface dataset:
অমলপ্রভা দাস

অমলপ্রভা দাস একজন ভারতীয় গান্ধীবাদী সমাজ কর্মী ছিলেন। তিনি গুয়াহাটির শরণীয়া পাহাড়ে অবস্থিত "কৌস্তুরবা গান্ধী আশ্রম"-এর প্রতিষ্ঠা করেছিলেন। এর সাথে তিনি মহিলাদের জন্য এক আত্মসহায়ক জোট এবং হরিজনদের সামাজিক উন্নতির হকে কাজ করা "গুয়াহাটী যুবক সেবাদল" নামক এটি বেসরকারী সংগঠন প্রতিষ্ঠা করেছিলেন। তিনি সমাজে অগ্রবর্তী অবদানের জন্য ১৯৫৪ সালে ভারত সরকার তাকে পদ্মশ্রী পুরস্কার প্রদান করেন। উল্লেখযোগ্য যে, ১৯৫৪ সাল থেকেই ভারত সরকার পদ্মশ্রী পুরস্কার প্রদান করতে আরম্ভ করেছিলেন। তিনি প্রথম পদ্মশ্রী পুরস্কার লাভ করা অসমীয়া মহিলা। ১৯৮১ সালে তিনি যমুনালাল বাজাজ পুরস্কার লাভ করেন। ভারত সরকার তাকে আবারও দ্বিতীয় সর্বোচ্চ অসামরিক সম্মান পদ্ম বিভূষণ প্রদান করেছিলেন, পরে তিনি এই পুরস্কার নিতে অস্বীকার করেন।
১৯১১ সালর ১২ নভেম্বর তারিখে ডিব্রুগড়এ এক সম্ভ্রান্ত পরিবারে অমলপ্রভা দাসের জন্ম হন। তার পিতা হরেকৃষ্ণ দাস এবং মাতা হেমপ্রভা দাস মহাত্মা গান্ধীর অনুগামী ছিলেন। তিনি প্রারম্ভিক শিক্ষা স্থানীয় শিক্ষা প্রতিষ্ঠান সমূহতে গ্রহণ করেন, তার পরে তিনি উচ্চ শিক্ষার জন্য কটন কলেজএ নামভর্তি না করে কলকাতার বেথুন কলেজে নাম লেখান। এর থেকে তিনি ১৯২৯ সালে এন্ট্রান্স পরীক্ষা পাস করেন, তার পরে তিনি কলকাতার স্কটিশ চার্চ কলেজে নামভর্তি করেন এবং সেখান থেকেই রসায়ন বিজ্ঞানে স্নাতক এবং প্রায়োগিক রসায়ন বিজ্ঞানে স্নাতকোত্তর ডিগ্রী লাভ করেন; সেই থেকে এই বিজ্ঞান বিভাগে স্নাতকোত্তর ডিগ্রী লাভ করা প্রথম একজন অসমীয়া মহিলা হিসেবে পরিগণিত হন। তার পরে তিনি ক্লিনিকাল পেথোলজীতে ডিপ্লোমা লাভ করেন; উচ্চশিক্ষিত অমলপ্রভা ব্রিটিশ সরকারের অধীনে কটন কলেজে শিক্ষকতা করার প্রস্তাব পেয়েছিলেন কিন্তু দেশপ্রেমমূলক কারণের জন্য তিনি এই চাকরি প্রত্যাখ্যান করেন।
১৯৩৪ সালে মহাত্মা গান্ধী অসমে এসে গুয়াহাটীস্থিত তাদের গৃহেই আশ্রয় নিয়েছিলেন। মহাত্মা গান্ধীর সাথে অমলপ্রভার এই সাক্ষাৎকার তার জীবনে বিস্তর প্রভাব ফেলেছিল। তিনি গুয়াহাটীর শরণীয়া পাহাড়ে মাতৃ আশ্রম প্রতিষ্ঠা করেছিলেন। পরবর্তীতে এই আশ্রম কৌস্তুরবা আশ্রম নামে পরিচিত হন এবং কৌস্তুরবা গান্ধী স্মৃতি ন্যাসকে দান দেয়া হন। এই আশ্রমে তিনি আর্থিকভাবে পিছিয়ে পড়া মহিলাদের কুটির শিল্পের প্রশিক্ষণ দিয়েছিলেন। তিনি গ্রামের দু:খী মহিলাদের স্বাবলম্বী করার উদ্দেশ্যে বিভিন্ন কর্মপন্থা হাতে নিয়েছিলেন। তিনি কয়েকটি প্রতিষ্ঠান প্রতিষ্ঠা করেছিলেন, তারে মধ্যে গ্রাম সেবিকা বিদ্যালয়, কৌস্তুরবা কল্যাণ কেন্দ্র, গৌহাটী কটাই মণ্ডল, গুয়াহাটী যুবক সেবাদল এবং গো-সেবা সমিতি অন্যতম।
১৯৫৪ সালে যখন ভারত সরকার পদ্ম সম্মাননা আরম্ভ করে, অমলপ্রভাই প্রথম পদ্মশ্রী লাভ করা ভারতীয়দের মধ্যে অন্যতম রূপে পরিগণিত হন। "সামাজিক গঠনমূলক কাজ বাড়াতে সর্বোৎকৃষ্ট অবদানের জন্য" তাকে ১৯৮১ সালে যমুনালাল বাজাজ পুরস্কার প্রদান করা হয়। পরবর্তীতে ভারত সরকার তাকে দ্বিতীয় সর্বোচ্চ অসামরিক সম্মান পদ্ম বিভূষণ পুরস্কার প্রদান করেছিলেন। কিন্তু রাজ-সম্মানের প্রতি অনীহার জন্য তিনি এই পুরস্কার গ্রহণ করেননি। তার জীবন এবং কর্মরাজি উল্লেখিত একটি জীবনী গ্রন্থ ১৯৮৯ সালে, অর্থাৎ তার মৃত্যুর পরে প্রকাশিত হয়।
অসম সরকার-এর সমাজ কল্যাণ বিভাগে তার নামে "অমলপ্রভা দাস পুরস্কার" ২০১৩ সাল থেকে প্রবর্তন করেন সমাজের জন্য নিঃস্বার্থ এবং উৎকৃষ্ট অগ্রসরমান ব্যক্তিকে এই পুরস্কার প্রদান করা হয়। এই বিভাগে তার জীবন আধারিত একটি তথ্যচিত্র The প্রস্তুত করার প্রয়াস চলছে।
স্নেহ দেবী

স্নেহ দেবী (১৯১৬-৫ অক্টোবর, ১৯৯০) ছিলেন একজন অসমীয়া সাহিত্যিক এবং মরোণোত্তর সাহিত্য আকাডেমি পুরস্কার-এ সম্মানিত ব্যক্তি।
১৯১৬ সালে আসামের যোরহাটে স্নেহ দেবীর জন্ম হয়। তার পিতার নাম ছিল নন্দধর বরুয়া এবং মাতার নাম ছিল কিরণময়ী দেবী। পঞ্চম শ্রেণীতে তিনি তার আনুষ্ঠানিক শিক্ষা সমাপ্ত করে ছোটবেলাতেই বিবাহসূত্রে আবদ্ধ হন।
১৯৫৩ সালে ‘জোবারর পাছত’ নামে একটা গল্প লিখে রামধেনুর সহযোগিতায় স্নেহ দেবী প্রথমবারের জন্য সাহিত্য জগতে আত্মপ্রকাশ করেন।
১৯৯০ সালে তাকে মরোণোত্তরভাবে সাহিত্য আকাডেমি পুরস্কার প্রদান করে সম্মানিত করা হয়।
১৯৯০ সালের ৫ অক্টোবর তারিখে যোরহাটে স্নেহ দেবী মারা যান।
মেগান শুট

মেগান লুইজ শুট (; জন্ম: ১৫ জানুয়ারি, ১৯৯৩) দক্ষিণ অস্ট্রেলিয়ার অ্যাডিলেডে জন্মগ্রহণকারী প্রথিতযশা অস্ট্রেলীয় প্রমিলা আন্তর্জাতিক ক্রিকেটার। ২০১২ সাল থেকে অস্ট্রেলিয়া ক্রিকেট দলের অন্যতম সদস্য তিনি। ঘরোয়া ক্রিকেটে সাউথ অস্ট্রেলিয়ান স্কর্পিয়ন্স ও অ্যাডিলেড স্ট্রাইকার্সের পক্ষে খেলছেন মেগান শুট। কাউন্টি ক্রিকেটে নটিংহ্যামশায়ারের পক্ষে খেলাসহ অস্ট্রেলিয়া অনূর্ধ্ব-২১ দলে খেলেছেন তিনি। দলে তিনি মূলতঃ বোলারের দায়িত্ব পালন করে থাকেন। ডানহাতে মিডিয়াম-ফাস্ট বোলিংয়ের পাশাপাশি ডানহাতে ব্যাটিং করে থাকেন তিনি।
২০০৯ সালে সাউথ অস্ট্রেলিয়ান স্কর্পিয়ন্স দলে খেলছেন। ১৭ ডিসেম্বর, ২০১২ তারিখে সিডনিতে সফরকারী নিউজিল্যান্ডের বিপক্ষে ওডিআই অভিষেক হয় তার। প্রথম খেলাতেই বেশ ব্যয়বহুল বোলিং করেন। পাঁচ ওভারে ৩৩ রান দেন। পরের খেলায় অবশ্য একই দলের বিপক্ষে দুই উইকেট পান। এরফলে ইএসপিএনক্রিকইনফোর মহিলা ক্রিকেটের পর্যালোচনায় অন্যতম স্থান অধিকার করেন। একই দলের বিপক্ষে মেলবোর্নে ২২ জানুয়ারি, ২০১৩ তারিখে টুয়েন্টি২০ আন্তর্জাতিকে অভিষিক্ত হন তিনি। ১১ আগস্ট, ২০১৩ তারিখে ওর্মস্লিতে ইংল্যান্ডের বিপক্ষে তার টেস্ট অভিষেক ঘটে।
২০১৩ সালের ক্রিকেট বিশ্বকাপে অস্ট্রেলিয়া দলের প্রতিনিধিত্ব করেন। তবে, ইএসপিএনক্রিকইনফোর জেনি রোসলারের মতে, অস্ট্রেলিয়ার বোলারের অপর্যাপ্ততাই তার অন্তর্ভূক্তির প্রধান কারণ ছিল। ঐ বিশ্বকাপ অস্ট্রেলিয়ার অংশগ্রহণকৃত নির্ধারিত সাত খেলার প্রত্যেকটিতেই তার সপ্রতিভ ভূমিকা ছিল তার। ৪.১৩ ইকোনমিতে ১৫ উইকেট পান। প্রত্যেক খেলাতেই কমপক্ষে একটি উইকেট তুলে নেয়ার গৌরব অর্জন করেন। এরফলে প্রতিযোগিতার যে-কোন বোলারের তুলনায় তিনি সর্বাগ্রে ছিলেন।
ডেইলি টেলিগ্রাফ তার এ উত্তরণকে ক্লাব ক্রিকেট খেলার ফসলরূপে বিবেচনা করে মন্তব্য প্রকাশ করে। কিন্তু শুট ভারতে তার সুইং বোলিংয়ে আর্দ্রতাকে অন্যতম নিয়ামক শক্তিরূপে আখ্যায়িত করেন। চূড়ান্ত খেলায় ওয়েস্ট ইন্ডিজের বিপক্ষে বোলিং উদ্বোধনে নেমে তিন ৩৮ রান খরচায় দুই উইকেট পান। এরফলে তার দল ১১৪ রানের বিরাট ব্যবধানে জয়ী হয়ে শিরোপা লাভ করে। গ্রুপ পর্বের খেলায় নিউজিল্যান্ডের বিপক্ষে ৩/৪০ পান।
জুন, ২০১৫ সালে ইংল্যান্ডে অনুষ্ঠিত মহিলাদের অ্যাশেজ সিরিজে সফরকারী অস্ট্রেলিয়ার অন্যতম সদস্যরূপে ঘোষিত হন।
ভারতে অনুষ্ঠিত ২০১৬ আইসিসি মহিলা বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে মেগ ল্যানিংকে অধিনায়কত্ব করে ৯ ফেব্রুয়ারি, ২০১৬ তারিখে ক্রিকেট অস্ট্রেলিয়া কর্তৃপক্ষ অস্ট্রেলিয়া দলের সদস্যদের তালিকা প্রকাশ করে। এতে তিনিও অন্যতম সদস্য মনোনীত হন। ৩০ মার্চ, ২০১৬ তারিখে ফিরোজ শাহ কোটলা মাঠে অনুষ্ঠিত ১ম সেমি-ফাইনালে ইংল্যান্ডকে নাটকীয়ভাবে ৫ রানে পরাজিত করে অস্ট্রেলিয়া দল। এতে তিনি নির্ধারিত ৪ ওভারে তিনি ২/১৫ পান। কিন্তু চূড়ান্ত খেলায় ওয়েস্ট ইন্ডিজের কাছে ৮ উইকেটে পরাজিত হয় তার দল।
আলাসিঙ্গা পেরুমল

আলাসিঙ্গা পেরুমল (১৮৬৫ – ১১ মে ১৯০৯) বেদান্তের একজন প্রচারক এবং স্বামী বিবেকানন্দের একজন উৎসাহী সমর্থক ছিলেন। তিনি মহীসূরে চিক্কামাগালুরে এক বৈষ্ণব পরিবারে জন্ম নেন। মাদ্রাজে পড়াশোনা করেন। বিজ্ঞানে স্নাতক পর্যায় শেষ করে বিদ্যালয়ের শিক্ষক হিসেবে কর্মজীবন শুরু করেন।
১৮৯০-৯১ সালে তিনি খবর পান যে ১৮৯৩ সালে বিশ্ব ধর্ম সংসদ অনুষ্ঠিত হবে। আলাসিঙ্গা ও তার বন্ধুরা মনে করলেন যেটি এটি ছিল হিন্দুধর্ম ও বেদান্তের আদর্শগুলি বিশ্বের দরবারে উপস্থাপন করার এক চমৎকার সুযোগ। ১৮৯২ সালে স্বামী বিবেকানন্দ যখন মাদ্রাজ সফরে যান, তখন আলাসিঙ্গা ও তার বন্ধুরা তার সাথে সাক্ষাৎ করেন এবং সাথে সাথে অনুভব করেন যে বিবেকানন্দই সেই সংসদে ভারতকে প্রতিনিধিত্ব করার সবচেয়ে যোগ্য ব্যক্তি। তারা বিবেকানন্দের সফরের জন্য অর্থ সংগ্রহে নেমে পড়েন। ১৮৯৩ সালে বিবেকানন্দ মার্কিন যুক্তরাষ্ট্র থেকে অর্থ সংকটের কথা জানালে আলাসিঙ্গা এক ব্যবসায়ীর কাছ থেকে ১০০০ রুপি ধার করেন এবং এমনকি তার স্ত্রীর সোনার গহনাও বিক্রী করে বিবেকানন্দের জন্য অর্থের ব্যবস্থা করেন।
১৮৯৬ সালে বিবেকানন্দের উৎসাহে আলাসিঙ্গা ধর্মীয় গবেষণাধর্মী পত্রিকা "ব্রাহ্মবাদীন" প্রকাশ করা শুরু করেন। পত্রিকাটি ১৯১৪ সাল পর্যন্ত প্রকাশিত হয়। আলাসিঙ্গা মাত্র ৪৪ বছর বয়সে ১৯০৯ সালের ১১ই মে মৃত্যুবরণ করেন।
ধামরাই পৌরসভা

ধামরাই পৌরসভা ঢাকা বিভাগের ঢাকা জেলার অন্তর্গত ধামরাই উপজেলার একটি প্রশাসনিক অঞ্চল। ১৯৯৯ সালে ধামরাই পৌরসভা গঠিত হয়। এটি প্রথম শ্রেণির (ক শ্রেণি) পৌরসভা। পৌরসভাটি নয়টি ওয়ার্ড ও ১২টি মৌজা নিয়ে গঠিত। মৌজাগুলো হল- কায়েতপাড়া, ধামরাই, লাকুড়িয়াপাড়া, কাজীপুর, শিয়ালতারা, দক্ষিণপাড়া, কুমড়াইল, ইসলামপুর, পূর্বপঞ্চাশ, ছয়বাড়ীয়া, ছোট চন্দ্রাইল ইত্যাদি।
মুহাম্মদ ইবনে সিরিন

মুহাম্মদ ইবনে সিরিন () ছিলেন খ্রিস্টীয় ৮ম শতাব্দী একজন মুসলিম তাবিঈ। তিনি আনাস ইবনে মালিকের সমসাময়িক ছিলেন। কেউ কেউ তাকে স্বপ্নের ব্যাখ্যাকারী বলে দাবি করে, যদিও অন্যরা মনে করে যে অনেক বইগুলি তার নামে মিথ্যাভাবে দায়ী করা হয়েছে। একবার সেইরিমের পুত্র আচমেটের মতো একই ব্যক্তি হিসাবে বিবেচিত হয়েছিল, এটি আর সত্য বলে মনে করা হয় না, যেমনটি মারিয়া মাভরুদি দেখিয়েছেন।
অ্যালায়েন্স এয়ার (ভারত)

এয়ার ইন্ডিয়া রিজনাল হলো ভারতের একটি স্বল্প খরচের বিমান পরিষেবা প্রদানকারী সংস্থা। এটি এল্যায়েন্স এয়ার নামে ১৯৯৬ সালে গঠিত হয় এয়ার ইন্ডিয়ার সহযোগি হিসাবে।
বর্তমানে এই সংস্থার বিমান বহরে ১৭ টি বিমান রয়েছে। বিমানগুলি ৭০ ও ৪৮ আসন বিশিষ্ট। এর সদর দপ্তর দিল্লিতে অবস্থিত। এই বিমান সংস্থা ৩৪ টি গন্তব্যস্থলে বিমান চালায়।
এই বিমান সংস্থাটি গঠিত হয় "ইন্ডিয়ান এয়ারলাইন্সের" সহযোগি হিসাবে এলায়েন্স এয়ার নামে। এটি ১লা এপ্রিল ১৯৯৬ সালে গঠিত হয় তথা ২১-এ জুন, ১৯৯৬ সালে বিমান পরিষেবা আরম্ভ করে। এর পর ইন্ডিয়ান এয়ারলাইন্স যখন এয়ার ইন্ডিয়া হিসাবে পরিচালিত হতে থাকে তখন এলায়েন্স এয়ার, এয়ার ইন্ডিয়া রিজনাল হিসাবে কার্যক্রম শুরু করে।
এয়ার ইন্ডিয়া রিজনাল ৩৪ টি গন্তব্যস্থলে বিমান পরিচালনা করে। এর প্রধান ঘাঁটি গুলি হলোঃ কলকাতা, মুম্বই, ব্যাঙ্গালোর, দিল্লি, হায়দ্রাবাদ।
এপ্রিল ২০১৮ সাল অনুযায়ী এলায়েন্স এয়ার নিম্নলিখিত বিমানগুলি পরিচালনা করে:
ট্রাইডেন্ট হোটেল

ট্রাইডেন্ট হোটেল দ্যা ওবেরয় গ্রুপ এর মালিকানধীন এবং তাদের দ্বারা পরিচালিত পাঁচ তারকা হোটেল৷ বর্তমানে ভারতে দশটি ট্রাইডেন্ট হোটেল হোটেল রয়েছে৷ ভারতের যে স্থানগুলোতে ট্রাইডেন্ট হোটেল রয়েছে, সে স্থানগুলো হলো মুম্বাই এর বন্দ্র কুরলা এবং নারিম্যান পয়েন্টে, গুড়গাঁও(দিল্লী ন্যাশনাল ক্যাপিটাল রিজিওন), হায়দ্রাবাদ, চেন্নাই, ভুবনেশ্বর, কোচিন, আগ্রা, জয়পুর এবং উদয়পুরে৷ ওবেরয় গ্রুপ সৌদি আরবের জেদ্দাতেও একটি ট্রাইডেন্ট হোটেল পরিচালনা করে থাকে৷
হোটেল ভবনটি ৩৫ তলা উচ্চতাবিশিষ্ট এবং এতে ৫৫৫ টি প্রশস্থ গেস্ট রুম ও স্যুইট রয়েছে৷ অতিথিদের অবস্থানের জন্য ৭ শ্রেণির কামরার ব্যবস্থা রয়েছে৷ কক্ষগুলো হলো সুপিরিয়র কক্ষ, প্রিমিয়াম ওশান ভিউ রুম, ট্রাইডেন্ট ক্লাব রুম, ট্রাইডেন্ট এক্সিকিউটিভ রুম, ডিলাক্স স্যুইট, ট্রাইডেন্ট স্পেশাল স্যুইট এবং একটি প্রেসিডেন্সিয়াল স্যুইট৷ বিভিন্ন রুমের সুবিধাদি এবং ভাড়া ভিন্ন ভিন্ন৷ হোটেলটিতে বিশেষ স্যুইট, রেস্টুরেন্ট রয়েছে যেখানে বিভিন্ন সুস্বাদু ভারতীয় এবং ইতালীয় খাবার পরিবেশিত হয়৷ রেস্টুরেন্টগুলোতে বিভিন্ন ধরনের মিষ্টান্ন, স্যান্ডউইচ এবং পানীয় পাওয়া যায়৷ অপিয়াম ডেন এ ওয়াইনসহ বিভিন্ন ধরনের পানীয় পাওয়া যায়৷ হোটেলটিতে সব ধরনের ইভেন্ট আয়োজনের জন্য ১০,০০০ বর্গফুটের একটি কনফারেন্স হল রয়েছে, যেখানে অতি সহজেই ৭০০ অতিথি একত্রে সমবেত হতে পারে৷ এখানে একটি বিশেষ মিটিং হলও রয়েছে, যেখানে ৬ থেকে ১৪ জন লোক মিটিং এর জন্য সমবেত হতে পারে৷ হোটেলটিতে অতিথিদের আরামদায়ক অবস্থানের লক্ষ্যে আধুনিক উপকরণ ও সুযোগ-সুবিধা বিদ্যমান৷ এছাড়াও হোটেলটিতে বিউটি থেরাপি, সুইমিং পুল, জিম ইত্যাদি সুযোগ-সুবিধাও রয়েছে৷
হোটেলটিতে ২০০৮ সালে লস্কর-ই-তাইয়েবা দলের দশজন সদস্য দ্বারা সন্ত্রাসী হামলা চালানো হয়৷ সন্ত্রাসী দল হোটেলে বোমা বিস্ফোরণ ও গোলাগুলির মতো ন্যাক্কারজনক ঘটনা ঘটায়৷
সুন্দরী প্রতিযোগিতার তালিকা

এটি সারা বিশ্বে সংগঠিত একটি আন্তর্জাতিক সৌন্দর্য প্রতিযোগিতার তালিকা। একটি সৌন্দর্য প্রতিযোগিতায় ঐতিহ্যগতভাবে প্রতিযোগীদের শারীরিক গঠনের সৌন্দর্য্যের এর প্রতিই বিচার করা হয়, তবে প্রতিযোগিতার পরিবেশ ও প্রকৃতির উপর ভিত্তি করে বিভিন্ন সময় প্রতিযোগীর ব্যক্তিত্ব, বুদ্ধিমত্তা, প্রতিভা এবং বিচারকদের প্রশ্ন-উত্তরের প্রকাশভঙ্গীকে বিচারের গৌণ মানদণ্ড হিসাবে নেওয়া হয়। সৌন্দর্য্য প্রতিযোগিতা শব্দটি প্রায় অনিবার্যভাবে শুধুমাত্র নারী ও মেয়েশিশুদের জন্য অনুষ্ঠিত প্রতিযোগিতা বোঝায়, বড় চারটি আন্তর্জাতিক সৌন্দর্য প্রতিযোগিতাই এর যথার্থ উৎকৃষ্ট উদাহরণ।
অনুরূপ পুরুষ বা ছেলেরা অংশগ্রহণ করা প্রতিযোগিতাকে বডিবিল্ডিং প্রতিযোগিতা বলা হয়।
বিশ্বের চারটি প্রধান সৌন্দর্য প্রতিযোগিতার তালিকা নিন্মে দেওয়া হইল, বর্ণ ক্রম অনুযায়ী
কিছু আন্তর্জাতিক প্রতিযোগিতার তালিকা যা আপাত ক্ষুদ্র আকারে অনুষ্ঠিত হয়।  বর্ণক্রম অনুযায়ী:
কনীনিকা শনাক্তকরণ

কনীনিকা শনাক্তকরণ () একটি স্বয়ংক্রিয় বায়োমেট্রিক শনাক্তকরণ পদ্ধতি যা কোন ব্যক্তির চোখের কনীনিকার স্থিতিশীল বা চলমান বা উভয় ধরনের চিত্রে গাণিতিক বিন্যাস শনাক্ত করার মাধ্যমে কাজ করে। চোখের কনীনিকার এই জটিল বিন্যাসগুলি অদ্বিতীয় ও স্থিতিশীল হয় এবং কিছুদূর থেকে দেখা যায়।
হাবিবুর রহমান (বীর প্রতীক)

শহীদ হাবিবুর রহমান (জন্ম: ১৯৫৩ - মৃত্যু: ২৬ নভেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
হাবিবুর রহমানের জন্ম কুষ্টিয়া জেলার দৌলতপুর উপজেলার শেরপুর গ্রামে। তিনি অবিবাহিত ছিলেন। তার বাবার নাম মেহের আলী মণ্ডল এবং মায়ের নাম রাহেলা বেগম। 
১৯৭১ সালে শিক্ষার্থী ছিলেন হাবিবুর রহমান। দৌলতপুর উপজেলার বাড়াগাংদিয়া হাইস্কুলের দশম শ্রেণীর ছাত্র ছিলেন তিনি। মুক্তিযুদ্ধ শুরু হলে জুন মাসের প্রথম দিকে ভারতে গিয়ে মুক্তিবাহিনীতে যোগ দেন। প্রশিক্ষণ শেষে যুদ্ধ করেন ৮ নম্বর সেক্টরের শিকারপুর সাব সেক্টরে। কুষ্টিয়া জেলার দৌলতপুর, মিরপুর, গাংনী উপজেলার বিভিন্ন স্থানে সাহসিকতার সঙ্গে গেরিলা যুদ্ধ করেন তিনি।
১৯৭১ সালের ২৬ নভেম্বর কুষ্টিয়া জেলার দৌলতপুর উপজেলার অন্তর্গত শেরপুর গ্রামে সেপ্টেম্বর মাসের পর মুক্তিযোদ্ধারা ভারত থেকে সীমান্ত অতিক্রম করে বৃহত্তর কুষ্টিয়া অঞ্চলে একের পর এক গেরিলা অপারেশন করতে থাকেন। অবস্থানগত কারণে কুষ্টিয়ার দৌলতপুরের বিভিন্ন স্থানে ছিল মুক্তিযোদ্ধাদের গোপন অস্থায়ী ক্যাম্প। মুক্তিযোদ্ধারা এসব ক্যাম্পে অবস্থান করে পাকিস্তান সেনাবাহিনী ও তাদের এ দেশীয় সহযোগী রাজাকারদের ওপর প্রায়ই ঝটিকা আক্রমণ চালাতেন। এরই ধারাবাহিকতায় ২৬ নভেম্বর মুক্তিযোদ্ধাদের একটি ছোট দল শেরপুরে পাকিস্তান সেনাবাহিনীর টহল দলের ওপর আকস্মিক আক্রমণ চালায়। পাকিস্তানি সেনারা গুলির আওতায় আসামাত্র গর্জে উঠল হাবিবুর রহমানের অস্ত্র। তার সহযোদ্ধাদের অস্ত্রও একসঙ্গে গর্জে উঠল। এমন হঠাৎ আক্রমণে হকচকিত হয়ে পড়ে পাকিস্তানি সেনারা। তবে দ্রুতই তারা এ অবস্থা কাটিয়ে পাল্টা আক্রমণ শুরু করল। শুরু হয়ে গেল দুই পক্ষের তুমুল যুদ্ধ। হাবিবুর রহমান সাহসিকতার সঙ্গে লড়াই করছিলেন। হঠাৎ পাকিস্তানি সেনাদের কয়েকটি গুলি এসে লাগল তার শরীরে। ঢলে পড়লেন মাটিতে। 
মুক্তিযোদ্ধারা সেখানে অ্যামবুশ (ফাঁদ) পেতে অপেক্ষা করছিলেন। পাকিস্তানি সেনারা অ্যামবুশের মধ্যে আসামাত্র মুক্তিযোদ্ধারা একযোগে গুলি শুরু করেন। আকস্মিক আক্রমণে পাকিস্তানি সেনারা প্রথম হকচকিত হয়ে পড়লেও কিছুক্ষণের মধ্যেই সুবিধাজনক অবস্থান নিয়ে পাল্টা আক্রমণ শুরু করে। দুই দলের মধ্যে অনেকক্ষণ যুদ্ধ হয়। এই যুদ্ধে হাবিবুর রহমান যথেষ্ট বীরত্ব ও সাহস প্রদর্শন করেন।
মুক্তিযোদ্ধারা ছিলেন সংখ্যায় কম। উন্নত অস্ত্রশস্ত্রও তেমন ছিল না। অন্যদিকে পাকিস্তানি সেনারা ছিল ভারী অস্ত্রশস্ত্রে সজ্জিত। যুদ্ধের একপর্যায়ে পাকিস্তানি সেনারা বেপরোয়াভাবে পাল্টা আক্রমণ শুরু করে। তখন মুক্তিযোদ্ধারা কিছুটা বেকায়দায় পড়ে যান। এমন অবস্থায় হাবিবুর রহমানসহ কয়েকজন সাহসিকতার সঙ্গে পাকিস্তানি সেনাদের মোকাবিলা করছিলেন। তাদের সাহসিকতায় পাকিস্তানি সেনাদের আক্রমণের তীব্রতা কিছুটা কমে যায়। পরিস্থিতি যখন মুক্তিযোদ্ধাদের অনুকূলে আসছে, ঠিক তখনই হঠাৎ গুলিবিদ্ধ হন হাবিবুর রহমান। পাকিস্তানিদের হাতে ধরা পড়েন তার এক সহযোদ্ধা। গুলিবিদ্ধ হওয়ার কিছুক্ষণের মধ্যেই হাবিবুর রহমান মারা যান। শেরপুর ছিল হাবিবুর রহমানের নিজ গ্রাম।
কুয়েইচৌ

কুয়েইচৌ গণপ্রজাতন্ত্রী চীনের একটি প্রদেশ। এটি দেশটির দক্ষিণ-পশ্চিম অংশে অবস্থিত। প্রদেশটির রাজধানী শহরের নাম কুয়েই ইয়াং। মোট অভ্যন্তরীন উৎপাদন ও মানব উন্নয়ন সূচকের নিরিখে এটি চীনের দরিদ্রতম প্রদেশ।
বৈষ্ণব পদাবলীর কবিদের তালিকা (বর্ণানুক্রমিক)

এটি মধ্যযুগীয় বাংলা সাহিত্যের অন্তর্গত বৈষ্ণব পদাবলির কবি বা পদকর্তাদের একটি বর্ণানুক্রমিক তালিকা। তালিকায় বিদ্যাপতি ও চণ্ডীদাস ব্যতীত সকল পদকর্তাই চৈতন্য মহাপ্রভুর সমসাময়িক অথবা পরবর্তী। তালিকাটি "পদকল্পতরু", "রসমঞ্জরী", "গীতচিন্তামণি", "পদকল্পলতিকা" প্রভৃতি বৈষ্ণব সংগ্রহপুস্তক অবলম্বনে তৈরি করা হয়েছে। পদকর্তাদের নামের পাশে তাদের রচিত পদাবলীর প্রাপ্ত পদসংখ্যা উল্লিখিত হল।
কামালজিৎ সাঁধু

কামালজিৎ সাঁধু একজন প্রাক্তন ভারতীয় ক্রীড়াবিদ যিনি দেশের হয়ে প্রথম মহিলা হিসেবে এশিয়ান গেমসে সোনা জেতেন। 
ব্যাংকক এশিয়ান গেমসে ৫৭.৩ সেকেন্ডে ৪০০ মিটার দৌড়ে উনি সোনা জয় করেন। ১৯৭১ সালে ইতালির তুরিনে অনুষ্ঠিত ওয়ার্ল্ড ইউনিভার্সিটি গেমসে ৪০০ মিটারে উনি চূড়ান্ত পর্যায়ে পৌছন। ১৯৭২ মিউনিখ অলিম্পিকে উনি মহিলাদের ৪০০ মিটার দৌড়ে অংশ নেন। ১৯৭৩ সালে পেশাদার ক্রীড়াবিদ হিসাবে উনি অবসর নেন। 
কামালজিৎ জাতীয় স্তরে বাস্কেটবল এবং বিশ্ববিদ্যালয় স্তরে হকি খেলাতেও অংশগ্রহণ করেছেন। ১৯৮২ এশিয়ান গেমসে উনি ভারতীয় মহিলা স্বল্পদূরত্ব দৌড় দলের প্রশিক্ষক ছিলেন।
১৯৭১ সালে উনি ভারত সরকার দ্বারা পদ্মশ্রী সম্মানে ভূষিত হন।
জয়পুর আন্তর্জাতিক বিমানবন্দর

জয়পুর আন্তর্জাতিক বিমানবন্দর হল জয়পুরের একটি বিমানবন্দর। এটি রাজস্থানের প্রধান বিমানবন্দর। জয়পুর বিমানবন্দর ২০১৫ ও ২০১৬ সালে, বছরে ২ থেকে ৫ মিলিয়ন যাত্রী পরিবহনকারী বিমানবন্দর বিভাগে প্রথম স্থান অধিকার করেছে ।
এই বিমানবন্দরটি জয়পুর শহর থেকে ১৩ কিমি দূরে সাংগানের এর দক্ষিণ শহরতলীতে অবস্থিত। বিমানবন্দরের অসামরিক ক্ষেত্রটিতে ১৪টি বিমান দাঁড়াতে পারে এবং নতুন টার্মিনাল ভবন একসঙ্গে ১০০০জন পর্যন্ত যাত্রীর সহায়তা করতে পারে।
জয়পুর আন্তর্জাতিক বিমানবন্দর দুটি রানওয়ে নিয়ে গঠিত; প্রথম রানওয়ে (১৫/৩৩) ৫,২২৩ ফুট (১,৫৯২ মিটার) দীর্ঘ এবং দ্বিতীয় রানওয়ে (৯/২৭) ১১,৫০০ ফুট (৩,৫০০ মি) দীর্ঘ। ১৫ই সেপ্টেম্বর ২০১৬ সালে, বোয়িং ৭৪৭-এর মতো বড় বিমান পরিচালনা করার জন্য রানওয়ে ৯/২৭ কে ৯,১৪৭ ফুট (২,৭৯৬ মিটার) থেকে ১১,৫০০ ফুট (৩,৫০০ মিটার) পর্যন্ত সম্প্রসারণ করার পর, বোয়িং ৭৭৭ বিমান পরিচালনা করার জন্য রানওয়ে ৯/২৭ চালু হয়ে যায়। রানওয়ে ৯/২৭ হল ক্যাট-৩বি বিভাগে যন্ত্রের অবতরণ ব্যবস্থা (ILS) অনুবর্তী। এই পদ্ধতিতে এটি কুয়াশার সময় রানওয়ের ৫০ মিটার (১৬০ ফুট) দৃশ্যমানতা পরিসীমায় (আরভিআর) উড়োজাহাজ অবতরণ করাতে পারে। এর আগে, বিমানসংস্থাগুলিকে বর্ধিত নিরাপত্তা প্রদান এবং অন্য বিমানবন্দরে সরিয়ে নেওয়া এড়িয়ে বিমানসংস্থাকে উপকৃত করে কর্মক্ষমতা ও পরিবেশগত দক্ষতা বৃদ্ধির উদ্দেশ্যে এটি ৫৫০ মিটার (১,৮০০ফুট) ছিল। ক্যাট ৩বি ৮ই ডিসেম্বর ২০১৬ থেকে চালু হয়ে যায়। জয়পুর বিমানবন্দরটিতে বিমানের ট্র্যাফিক মোকাবেলা করার জন্য রানওয়ে ৯/২৭ এর সমান্তরাল একটি ট্যাক্সিওয়ে পরিকল্পনা করা হয়েছে । কাজটি শেষ হবে ২০১৮ সালের মে মাসে। সমাপ্ত হওয়ার পর বিমানবন্দরটি এক ঘণ্টায় ১৬ টি উড়ান পরিচালনা করতে সক্ষম হবে। বিমানবন্দরটিতে শুধুমাত্র একটি রানওয়ে বিমানের উড্ডয়ন এবং অবতরণ পরিচালনা করে থাকে। বহু দিন ধরে প্রথম রানওয়ে উড্ডয়ন এবং অবতরণের জন্য ব্যবহার করা হয় না।
টার্মিনাল-১ জুলাই ২০১৩ সাল পর্যন্ত আন্তর্জাতিক উড়ান পরিচালনা করতে ব্যবহৃত হত। যখন বিমান কর্তৃপক্ষ নতুন নির্মিত টার্মিনাল ২ থেকে আন্তর্জাতিক উড়ান পরিচালনার সিদ্ধান্ত নেয় হয়, তখন থেকে টার্মিনাল ১ পণ্য পরিবহনের জন্য সংরক্ষিত হয়। চার বছর পর, ২০১৭ সালে, টার্মিনাল ২ তে যাত্রীদের চাপ বৃদ্ধির কারণে বিমানবন্দর কর্তৃপক্ষ পুরনো টার্মিনাল থেকে বাণিজ্যিক উড়ান পরিচালনা শুরু করার প্রস্তুতি নেয় । বর্তমানে হজযাত্রী এবং পণ্যবাহী উড়ানগুলি টার্মিনাল ১ থেকে পরিচালিত হয়। টার্মিনাল ১ থেকে উড়ান চালানোর জন্য পণ্য পরিবহনের একটি অংশ এখানে থেকে স্থানান্তরিত করতে হবে। টার্মিনাল সংস্কারের কাজ ২০১৭ সালের ডিসেম্বরে শুরু হয় এবং ২০১৮ সালের সেপ্টেম্বরে সেটি কার্যকর করার পরিকল্পনা রয়েছে। সংস্কার সম্পন্ন হওয়ার পর টার্মিন্যাল ১ সম্পূর্ণ আধুনিক হয়ে যাবে এবং ১৮ হাজার বর্গ মিটার পর্যন্ত প্রসারিত হবে এবং তখন এখানে কেবলমাত্র আন্তর্জাতিক বিমানের প্রস্থান ও আগমন হবে। 
বর্তমান টার্মিনাল ২কে প্রতি পাশে প্রস্থে প্রায় ২০ মিটার প্রসারিত করা হবে। প্রস্থান বিভাগে একটি নতুন হল তৈরি করা হবে এবং যাত্রী পরিবহন আরামদায়ক করার জন্য ২টি নতুন এ্যারোব্রিজের সাথে আগমন বিভাগের জন্য ৩টি কনভেয়ার বেল্ট স্থাপন করা হবে। কাজটি ২০১৮ সালের ডিসেম্বরের আগে শেষ করার কথা আছে। 
জয়পুর আন্তর্জাতিক বিমানবন্দরে ১.৮ মেগাওয়াট সৌরবিদ্যুৎ উৎপাদন কেন্দ্র আছে যা এয়ারপোর্টের শক্তির প্রয়োজনীয়তার ৬০-৭০% পূরণ করে। এটি বিমানবন্দরের খরচ বাঁচাবে।
বাউরা ইউনিয়ন

বাউরা ইউনিয়ন বাংলাদেশের রংপুর বিভাগের লালমনিরহাট জেলার পাটগ্রাম উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৫২.৭০.১৩।
পাটগ্রাম উপজেলা সদর হতে দক্ষিণ দিকে অবস্থিত এ ইউনিয়নের মোট আয়তন ৭১২৩ একর বা ২৮.৮১ বর্গকিলোমিটার।
বাউরা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল — নবীনগর, জমগ্রাম, শিবরাম।
২০১১ সালের আদমশুমারি অনুযায়ী বাউরা ইউনিয়নের মোট জনসংখ্যা ছিল ২৮৪৩৯ জন, যারা ৬২১২ টি পরিবারে বসবাস করে, যার মধ্যে পুরুষ হল ১৪২০৮ জন এবং নারী হল ১৪২৩১ জন।
বাউরা ইউনিয়নের গড় সাক্ষরতা হার ৪৬.৮%। তার মধ্যে নারী শিক্ষার হার ৪৫.১% এবং পুরুষ শিক্ষার হার ৪৮.৫%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
বাউরা ইউনিয়নের অর্থনীতি মূলত কৃষি নির্ভর। এই অঞ্চলের প্রধান ফসল ধান, পাট, তামাক হলেও ২০০০ পরবর্তী সময়ে ভুট্টার আবাদ ব্যাপক হারে বৃদ্ধি পায়। বর্তমানে উক্ত ইউনিয়নের প্রধান অর্থকারী ফসল ভূট্টা।
অবনি চতুর্বেদী

অবনি চতুর্বেদী ভারতের প্রথম মহিলা লড়াকু পাইলট।  তিনি মধ্যপ্রদেশের রেবা জেলার বাসিন্দা।  চতুর্বেদীকে তার  দুই সহযোগী মোহনা সিং এবং ভাবনা কণ্ঠের  সঙ্গে প্রথম বার লড়াকু পাইলট ঘোষণা করা হয়। এই তিনজনকে জুন ২০১৬ তে ভারতীয় বিমানবাহিনীর ফাইটার স্কোয়াড্রন হিসাবে যুক্ত করা হয়।  প্রতিরক্ষা মন্ত্রী মনোহর পারীর্কর দ্বারা তাদের আনুষ্ঠানিকভাবে  কমিশনে সংযুক্ত করা হয় ।
২২ বছর বয়সী চতুর্বেদী তার  সম্পূর্ণ প্রশিক্ষণ হায়দ্রাবাদের এয়ার ফোর্স একাডেমী থেকে নেন। তিনি  মধ্যপ্রদেশের  শাহদোল জেলার একটি ছোট শহর দিয়োল্যান্ডে বিদ্যালয়ের পাঠ নেন। ২০১৪ সালে রাজস্থানের বনস্থলী বিশ্ববিদ্যালয় থেকে স্নাতক হবার পর তিনি ভারতীয় বায়ুসেনার পরীক্ষা পাশ করেন। 
তাঁঁর বাবা মধ্যপ্রদেশ সরকারের  একজন প্রকৌশলী এবং মা একজন গৃহবধু। চতুর্বেদীর  টেনিস খেলা এবং চিত্রাঙ্কন পছন্দ। তিনি নিজের পরিবারের আর্মি অফিসারের থেকে অনুপ্রেরণা পেয়েছিলেন। কলেজের   ফ্লাইং ক্লাবে কয়েক ঘণ্টা উড়ানের অভিজ্ঞতা চতুর্বেদীকে  ভারতীয় বিমান বাহিনীতে যোগদান করতে অনুপ্রাণিত করে।
এক বছরের প্রশিক্ষণ সম্পন্ন করার পর জুনে লড়াকু পাইলট হন।কর্ণাটকের বিদরে তৃতীয় পর্যায়ের প্রশিক্ষণ শেষ হলে সুখোই এবং তেজাসের মত লড়াকু জেট চালাতে সক্ষম হবেন ।
নির্বাহী ম্যাজিস্ট্রেট

নির্বাহী ম্যাজিস্ট্রেট হলেন গণপ্রজাতন্ত্রী বাংলাদেশের শাসন বিভাগের ম্যাজিস্ট্রেটগণ। বাংলাদেশ সিভিল সার্ভিস (প্রশাসন) অর্থাৎ বাংলাদেশের প্রশাসন ক্যাডারের সদস্যগণ নির্বাহী ম্যাজিস্ট্রেট হিসেবে নিযুক্ত হন। এই কর্মকর্তাগণ নিজ অধিক্ষেত্রে ব্যাপক প্রশাসনিক ক্ষমতা ও সুনির্ধারিত বিচারিক ক্ষমতার অধিকারী। জাতীয় ও আঞ্চলিক পর্যায়ের গুরুত্বপূর্ণ ঘটনা এবং জরুরি পরিস্থিতিতে তারা সরকারের নির্দেশনা মোতাবেক সম্মুখসারিতে কার্যনির্বাহীর ভূমিকায় অবতীর্ণ হন। তাদের প্রাথমিক দায়িত্ব আইনশৃঙ্খলা রক্ষা, অপরাধ প্রতিরোধ, দ্রুত বিচারিক কার্যক্রম পরিচালনা, নির্বাচনী দায়িত্বপালন, পরীক্ষা সংক্রান্ত দায়িত্বপালন, উচ্ছেদ কার্যক্রম পরিচালনা, প্রোটোকল ব্যবস্থাপনা এবং পরিস্থিতি অনুযায়ী প্রয়োজনীয় ব্যবস্থা গ্রহণে মাধ্যমে সর্বক্ষেত্রে সুশাসন প্রতিষ্ঠা করা। তারা ফৌজদারি কার্যবিধি, ১৮৯৮ এবং মোবাইল কোর্ট আইন, ২০০৯ এর বিধান অনুযায়ী নির্বাহী আদালতে বিচারকের দায়িত্ব পালন করেন।
দি কোড অফ ক্রিমিনাল প্রসিডউর (CrPC), ১৮৯৮ অনুযায়ী বাংলাদেশ সিভিল সার্ভিস (প্রশাসন) এর সদস্যগণ, যারা সহকারী কমিশনার (AC), উপজেলা নির্বাহী অফিসার (UNO), অতিরিক্ত ডেপুটি কমিশনার (ADC) ও জেলা প্রশাসক (DC) এর তুল্য, তারা নিজ নিজ স্থানীয় এলাকায় নির্বাহী ম্যাজিস্ট্রেটের দায়িত্ব পালন করেন। এছাড়াও CrPC'র এর ১০(৫) ধারা অনুযায়ী, যদি বাংলাদেশ সরকার প্রয়োজন মনে করে তাহলে প্রশাসন সার্ভিসের যে কোনও ব্যক্তিকে নির্বাহী ম্যাজিস্ট্রেট হিসেবে নিয়োগ দিতে পারেন এবং নির্বাহী ম্যাজিস্ট্রেটের যাবতীয় ক্ষমতা তাকে অর্পণ করতে পারে।
প্রতিটি প্রাশাসনিক জেলায় নিম্নলিখিত নির্বাহী ম্যাজিস্ট্রেটগণ থাকবেন:
মোবাইল কোর্ট আইন ২০০৯, একটি পদ্ধতিগত আইন। এই আইনের আওতায় নির্বাহী ম্যাজিস্ট্রেট প্রায় শ'খানেক আইন, অধ্যাদেশ ও আদেশের বিচারাধিকার প্রাপ্ত হন। এই আইনের অধীনে নির্বাহী ম্যাজিস্ট্রেট দুই বছর পর্যন্ত কারাদণ্ড এবং সংশ্লিষ্ট আইন মোতাবেক জরিমানার শাস্তি দিতে পারেন। মোবাইল কোর্ট আইনের পরিসরে নিম্নলিখিত আইনসমূহ অন্তর্ভুক্ত:
নেওমি হ্যারিস

নেওমি মেলানি হ্যারিস, ওবিই (নাওমি হ্যারিস নামে পরিচিত, জন্ম: ৬ সেপ্টেম্বর, ১৯৭৬) হলেন একজন ইংরেজ অভিনেত্রী। তিনি একজন শিশু শিল্পী হিসেবে ১৯৮৭ সালে টেলিভিশন ধারাবাহিক "সিমন অ্যান্ড দ্য উইচ" দিয়ে তার অভিনয় জীবন শুরু করেন। তিনি "পাইরেটস্‌ অফ দ্য ক্যারিবিয়ান" চলচ্চিত্র ধারাবাহিকের দ্বিতীয় ও তৃতীয় পর্বে ভুডু উইচ টিয়া দালমা চরিত্রে অভিনয় করেন, এবং পরে "টুয়েন্টি এইট ডেজ লেটার" ও "" চলচ্চিত্রে অভিনয় করেন। তিনি "জেমস বন্ড" চলচ্চিত্র ধারাবাহিকে "স্কাইফল" ও "স্পেক্টার" চলচ্চিত্রে ইভ মানিপেনির ভূমিকায় অভিনয় করেন। ২০১৬ সালে তিনি সমালোচকদের প্রশংসিত "মুনলাইট" চলচ্চিত্র অভিনয় করেন এবং এই চলচ্চিত্রের জন্য তিনি শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার, বাফটা পুরস্কার ও একাডেমি পুরস্কার এর মনোনয়ন লাভ করেন। ২০১৭ সালে তিনি ব্রিটিশ সাম্রাজ্যের ওবিই পদে নিয়োগ লাভ করেন।
হ্যারিস ১৯৭৬ সালের ৬ সেপ্টেম্বর লন্ডনের ইজলিংটনে জন্মগ্রহণ করেন। তার শৈশব কাটে এই শহরেই। তার মা লিজেল কায়লা ছোটবেলায় জ্যামাইকা থেকে তার মা-বাবার সাথে লন্ডনে আসেন, এবং তার বাবা ত্রিনিদাদ ও টোবাগো থেকে লন্ডনে আসেন। ফলে তার পূর্বপুরুষ জ্যামাইকা ও ত্রিনিদাদ ও টোবাগোর উভয় দেশেরই। হ্যারিসে জন্মের পূর্বে তার বাবা মায়ের বিচ্ছেদ হয়ে যায় এবং তিনি তার মায়ের কাছে বড় হন। তার বাবার সাথে তার কোন যোগাযোগ নেই। তার মা পরে আবার বিয়ে করেন এবং তার দুইজন সৎ ভাই রয়েছে। তার মা ইস্টএন্ডার্স এ চিত্রনাট্যকার হিসেবে কাজ করতেন। হ্যারিস লন্ডনের সেন্ট মেরিলবোন স্কুল এ পড়াশুনা করেন। পরে তিনি উডহাউজ কলেজ এ পড়াশুনা করেন। তিনি ১৯৯৮ সালে পেমব্রোক কলেজ, ক্যামব্রিজ থেকে সমাজ ও রাষ্ট্র বিজ্ঞান বিষয়ে স্নাতক ডিগ্রী লাভ করেন। পাশাপাশি তিনি ব্রিস্টল ওল্ড ভিক থিয়েটার স্কুল এ অভিনয়ের উপর প্রশিক্ষণ গ্রহণ করেন।
হ্যারিস নয় বছর বয়স থেকে টেলিভিশনে অভিনয় শুরু করেন। তার অভিনয়ের অভিষেক হয় ১৯৮৭ সালে "সিমন অ্যান্ড দ্য উইচ" টেলিভিশন ধারাবাহিক দিয়ে। পরে ১৯৯২-১৯৯৫ সালে তিনি বিজ্ঞান কল্পকাহিনী টেলিভিশন ধারাবাহিক "দ্য টুমরো পিপল"-এ অভিনয় করেন। ২০০০ সালে তিনি সাউথওয়ার্ক প্লেহাউজ এ "দ্য উইচ অফ এডমন্টন" এ সুজান চরিত্রে অভিনয় করেন।
হ্যারিস অভিনীত প্রথম চলচ্চিত্র ক্রাস্ট ২০০১ সালে মুক্তি পায়। ২০০২ সালের নভেম্বরে তিনি ড্যানি বয়েল পরিচালিত পোস্ট-অ্যাপোকালিপ্টিক চলচ্চিত্র "টুয়েন্টি ডেজ লেটার"-এ অভিনয় করেন। একই বছরে জেডি স্মিথ পরিচালিত "হোয়াইট টিথ"-এ অভিনয় করেন। এরপর তিনি "" ও "" এবং মাইকেল মান পরিচালিত "মিয়ামি ভাইস" চলচ্চিত্রে অভিনয় করেন। হ্যারিস মাইকেল উইন্টারবটম পরিচালিত "অ্যা কক অ্যান্ড বুল স্টোরি" চলচ্চিত্রে কমিক চরিত্রে অভিনয় করেন। ২০০৯ সালের ডিসেম্বরে তিনি বিবিসির ঐতিহাসিক নাটক "স্মল আইল্যান্ড"-এ অভিনয় করেন।
২০১২ সালে তিনি "জেমস বন্ড" চলচ্চিত্র ধারাবাহিকের ২৩তম চলচ্চিত্র "স্কাইফল"-এ মিস মানিপেনি চরিত্রে অভিনয় করেন। তিনি প্রথম কৃষ্ণাঙ্গ মানিপেনি এবং তার চরিত্রের জন্য মানিপেনির প্রথম নাম "ইভ" যুক্ত করা হয়। পরের বছর নেলসন ম্যান্ডেলার আত্মজীবনী "লং ওয়াক টু ফ্রিডম" অবলম্বনে নির্মিত "" চলচ্চিত্রে উইনি ম্যান্ডেলার ভূমিকায় অভিনয় করেন। ২০১৫ সালে তিনি পুনরায় ইভ মানিপেনি চরিত্রে "জেমস বন্ড" চলচ্চিত্র ধারাবাহিকের ২৪তম চলচ্চিত্র "স্পেক্টার"-এ অভিনয় করেন। ২০১৬ সালে তিনি "আউয়ার কাইন্ড অফ ট্রেইটর", "মুনলাইট" ও "কোলাটেরাল বিউটি" চলচ্চিত্র অভিনয় করেন। "মুনলাইট" চলচ্চিত্রে পলা চরিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার, বাফটা পুরস্কার ও একাডেমি পুরস্কার এর মনোনয়ন লাভ করেন।
গ্রাস কার্প

গ্রাস কার্প বা গ্রাস কাপ (বৈজ্ঞানিক নাম: "Ctenopharyngodon idella") (ইংরেজি: grass carp) হচ্ছে Cyprinidae পরিবারের "Ctenopharyngodon" গণের একটি স্বাদুপানির মাছ।
গ্রাস কার্প দেহ লম্বা, মাথার আকৃতি মাঝারি, রুই মাছের মতো মাথা ও লেজ পার্শ্বীয়ভাবে চাপা কিন্তু মধ্যভাগ তুলনামূলকভাবে কম চাপা বা সামান্য নলাকার হয়ে থাকে। অঙ্কীয় দিকের বর্ণ রূপালী সাদাটে ও পৃষ্ঠ দিকের বর্ণ কালচে ধূসর। সারা দেহ মাঝারি আকৃতির আঁইশে আবৃত। আমাদের দেশের রুই জাতীয় মাছের মতো এরাও বর্ষা কালে প্রবাহমান নদীতে প্রজনন করে থাকে।
চীনে সমতল ভূমির নদীর মাছ। এটি পৃথিবীর অনেক দেশেই নতুন প্রজাতির মাছ।
গ্রাসকার্প মাছ দৈনিক তার দেহের ওজনের ৪০-৫০ শতাংশ পর্যন্ত ঘাস খেতে পারে। ঘাস ছাড়াও এই মাছ পুকুরের আগাছা, শৈবাল, তন্তু শেওলা, ঘাস, লতা-পাতা খেয়ে থাকে।
এই মাছটি মজুদ পুকুরে ২ থেকে ৩ শতকে ১০০ গ্রাম থেকে ২০০ গ্রাম সাইজের ১ টি করে পোনা মজুদ করলে ৬ মাসের মধ্যে ১ থেকে ১.৫ কেজি সাইজের হতে দেখা যায়।
আইইউসিএন বাংলাদেশ (২০০০) এর লাল তালিকাতে এই প্রজাতিটি অন্তর্ভুক্ত নয়।
পাতি কার্পু

পাতি কার্পু বা পাতি কার্ফু (বৈজ্ঞানিক নাম: "Cyprinus carpio") (ইংরেজি: Common carp) হচ্ছে Cyprinidae পরিবারের "Cyprinus" গণের একটি স্বাদুপানির মাছ।
দেহ মোটা ও চাপা। মাথা মধ্যম আকৃতির ও ত্রিকোণাকার; তুণ্ড ভোঁতা ও গোলাকার। মুখ ছোট তির্যক ও প্রক্ষেপণশীল; ঠোঁট পুরু ও মাংসল।
পাতি কার্পু এশিয়ার গ্রীষ্মমণ্ডলীর মাছ। চীনের স্বদেশী মাছ। বর্তমান এ মাছ পৃথিবীর শীত ও গ্রীষ্ম উভয় অঞ্চলে পাওয়া যায়।
আইইউসিএন বাংলাদেশ (২০০০) এর লাল তালিকাতে এই প্রজাতিটি অন্তর্ভুক্ত নয়।
রুমানা রশীদ ঈশিতা

রুমানা রশীদ ঈশিতা (জন্ম: ২২ আগস্ট, ১৯৮০) বাংলাদেশের একজন টেলিভিশন অভিনেত্রী, পরিচালিকা এবং লেখিকা। তিনি ১৯৮৮ সালে জাতীয় মেধাবী প্রতিযোগিতা "নতুন কুঁড়ি" তে শিশু শিল্পী হিসেবে পুরস্কার অর্জন করে খ্যাতি পান।
তিনি ২২ আগস্ট ১৯৮০ সালে জন্মগ্রহণ করেন। তার পিতার নাম রশিদ আহমদ খান ও মাতার নাম জাহানারা রশিদ। তিনি হলি ক্রস উচ্চ বালিকা বিদ্যালয় থেকে এসএসসি, ভিকারুননিসা নূন স্কুল এন্ড কলেজ থেকে এইচএসসি এবং নর্থ সাউথ ইউনিভার্সিটি থেকে ২০০৪ সালে স্নাতক এবং পরে বিবিএ সম্পন্ন করেন।
২০০৩ সালে আরিফ দৌলাকে বিয়ে করেন, এই দম্পতীর একমাত্র সন্তান যাভির দৌলা।
তার একমাত্র ভাই রাজীব রশিদ আমেরিকা প্রবাসী, পেশায় কম্পিউটার ইঞ্জিনিয়ার ।
ইমদাদুল হক মিলনের রচনায় ও ফখরুল আবেদীনের পরিচালনায় 'দু'জনে' নাটক ছিল তার প্রথম অভিনীত নাটক।
২০০৭-এ ঈশিতা টেলিভিশন চ্যানেল চ্যানেল আই এর মার্কেটিং এক্সিকিউটিভ হিসেবে যোগদান করেন। এছাড়াও তিনি একটি প্রাইভেট বিশ্ববিদ্যালয়ে শিক্ষকতা করেন। তিনি "নির্জন আড়ালে", "স্বপ্ন স্বপ্নীল", "গোধূলি বেলায়" ইত্যাদি নাটক পরিচালনা করেছেন।
এছাড়া তার ৭টি গানের অ্যালবাম ও ২টি বই প্রকাশিত হয়েছে।
তিনি একটি রেস্তোরার মালিকও। প্রখ্যাত সঙ্গীত শিল্পী ফিরোজা বেগমও তার বিবাহসম্পর্কে আত্মীয়া হন।
ইত্যাদি
রুমানা রশীদ ঈশিতা “ফালানী” চরিত্রে অভিনয়ের জন্য ১৯৮৮ সালে “রাষ্ট্রপতিপদক লাভ করেন ।
নতুন কুঁড়ি

নতুন কুঁড়ি হচ্ছে শিশু শিল্পীদের জন্য বাংলাদেশী রিয়েলিটি টেলিভিশন প্রতিযোগিতা যেটি প্রতিষ্ঠা করেছিলেন মুস্তফা মনোয়ার। ১৯৬৬ সালে পাকিস্তান টেলিভিশনে যাত্রা শুরু করেছিল। তখন স্বল্প পরিসরে সরাসরি সম্প্রচার করা হতো। তখন মুলত শিশু/কিশোরদের মেধা অনুসন্ধান কার্যক্রম বলতে যা বোঝায় সেই ররকম কার্যক্রম হিসেবে অনুষ্ঠানটি সম্প্রচার হতো না। বাংলাদেশের স্বাধীনতার পরবর্তীকালে ১৯৭৬ সালে বিটিভিতে মোস্তফা মনোয়ারের নির্দেশনায় "নতুন কুঁড়ি" নামে জাতীয় টেলিভিশন প্রতিযোগিতা হিসেবে যাত্রা শুরু করে। অনুষ্ঠানের নাম রাখা হয়েছিলো কবি গোলাম মোস্তফার কিশোর নামক কবিতা থেকে। যার প্রথম পনেরো লাইন অনুষ্ঠানের উদ্ভোধনী থিম সং হিসেবে ব্যবহৃত হতো।
<poem>
আমরা নতুন আমরা কুঁড়ি নিখিল বন নন্দনে,
ওষ্ঠে রাঙা হাসির রেখা জীবন জাগে স্পন্দনে।
লক্ষ আশা অন্তরে
ঘুমিয়ে আছে মন্তরে
ঘুমিয়ে আছে বুকের ভাষা পাঁপড়ি পাতার বন্ধনে।
সকল কাঁটা ধন্য করে ফুটবো মোরা ফুটবো গো,
অরুণ রবির সোনার আলো দু’হাত দিয়ে লুটবো গো।
নিত্য নবীন গৌরবে
ছড়িয়ে দেব সৌরভে,
আকাশ পানে তুলব মাথা, সকল বাঁধন টুটবো গো।
সাগর জলে পাল তুলে দে, কেউবা হবে নিরুদ্দেশ,
কলম্বসের মতই বা কেউ পৌঁছে যাবে নতুন দেশ।
জাগবে সারা বিশ্বময়।
এ বাঙালী নিঃস্ব নয়,
জ্ঞান-গরিমা শক্তি-সাহস আজও এদের হয় নি শেষ।
</poem>
প্রতিযোগিতার বিজয়ীরা ছিল শিশু শিল্পী। যেমন:- তারানা হালিম, রুমানা রশীদ ঈশিতা, তারিন জাহান, মেহের আফরোজ শাওন, সাবরিন শাকা মীম এবং নুসরাত ইমরোজ তিশা.
গোঁফালো নিপাতী

গোঁফালো নিপাতী (বৈজ্ঞানিক নাম: "Danio dangila") () হচ্ছে Cyprinidae পরিবারের "Danio" গণের একটি স্বাদুপানির মাছ।
দেহ চাপা। পৃষ্টদেশ অপেক্ষা উদরীয় অংশ উত্তল। মুখ তির্যক, নিম্নচোয়াল কিছুটা দীর্ঘতর।
বাংলাদেশ, ভারত, নেপাল, পাকিস্তান ও মায়ানমার অঞ্চলে এ প্রজাতির মাছ পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
বড় ছেবলি

বড় ছেবলি (বৈজ্ঞানিক নাম: "Devario acuticephala") হচ্ছে Cyprinidae পরিবারের "Devario" গণের একটি স্বাদুপানির মাছ।
দেহ লম্বা ও চাপা। মুখের চির তির্যক। পুরুষের চেয়ে স্ত্রীরা আকারে বড় হয়ে থাকে। স্ত্রীদের উদর পুরুষদের তুলনায় স্ফীত ও গোলাকার হয়ে থাকে।
বাংলাদেশ, ভারত, নেপাল, পাকিস্তান, মায়ানমার, ভুটান, চীন, কম্বোডিয়া, শ্রীলঙ্কা, থাইল্যান্ড, লাওস এর স্বদেশী মাছ।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
মহসীন আলী সরদার

মহসীন আলী সরদার (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মহসীন আলী সরদারের জন্ম দিনাজপুর জেলার পার্বতীপুর উপজেলার মন্থথপুর ইউনিয়নের নারায়ণপুর গ্রামে। তার বাবার নাম মো. আমিরউদ্দিন সরদার এবং মায়ের নাম মফিজন নেছা। তার স্ত্রীর নাম খাদিজা খানম। তাদের চার ছেলে, এক মেয়ে। 
১৯৭১ সালে রাজশাহী বিশ্ববিদ্যালয়ের এমএসসির ছাত্র ছিলেন মহসীন আলী সরদার। মুক্তিযুদ্ধ শুরু হলে যুদ্ধে যোগ দেন। সে সময় তিনি বাড়িতে ছিলেন। এপ্রিল মাসের শেষ দিকে তিনি ভারতে গিয়ে তৃতীয় ইস্ট বেঙ্গল রেজিমেন্টের সঙ্গে সংযুক্ত হন। প্রাথমিক প্রশিক্ষণ নিয়ে সীমান্ত এলাকায় কয়েকটি গেরিলা অপারেশনে অংশ নেন। পরে উচ্চতর প্রশিক্ষণে যান। প্রশিক্ষণ শেষে আঙ্গিনাবাদ সাবসেক্টরে যোগ দেন। এখানে তিনি ক্যাম্প অ্যাডজুটেন্ড হিসেবে দায়িত্ব পালন করেন। স্বাধীনতার পর তিনি সরকারি চাকরিতে যোগ দেন। তিনি বান্দরবানের জেলা প্রশাসক ছিলেন (১৫/০২/১৯৯৯-২৩/০৩/২০০১)। সে সময় ড. মোহাম্মদ আমীন বান্দরবানের ম্যাজিস্ট্রেট থাকাকালীন পার্বত্য চট্টগ্রাম বিষয়ক আইন গ্রন্থটি প্রণয়ন করেন। এর ভূমিকা লিখেছিলেন জেলা প্রশাসক মো. মহসিন আলী সরদার বীরপ্রতীক।
১৯৭১ সালের ১২ আগস্ট দিনাজপুর জেলার অন্তর্গত বনতারা বিওপির অবস্থান ছিলো দিনাজপুর-ফুলবাড়ী সড়কের মোহনপুর সেতুর পশ্চিম-দক্ষিণ দিকে। বনতারা বিওপির অদূরেই ছিলো ভারতের সমজিয়া বিওপি। বনতারায় ছিল পাকিস্তানি সেনাবাহিনীর একটি দল। তাদের প্রতিরক্ষা অবস্থান ছিল বেশ সুরক্ষিত। মুক্তিযুদ্ধকালে এই এলাকা ছিল মুক্তিবাহিনীর ৭ নম্বর সেক্টরের আঙ্গিনাবাদ সাবসেক্টরভুক্ত। পূর্বপরিকল্পনা অনুসারে ১২ আগস্ট রাতে মুক্তিযোদ্ধারা সেখানে অতর্কিতে আক্রমণ চালান। পাঁচ দলে বিভক্ত মুক্তিযোদ্ধারা ছিলেন মোট ৫০ জন। চার দলে ১১ জন করে এবং বিস্ফোরক দলে ছয়জন। ১১ জনের একটি দলের নেতৃত্বে ছিলেন মহসীন আলী সরদার। অপর একটি দলের নেতৃত্বে ছিলেন তৃতীয় ইস্ট বেঙ্গল রেজিমেন্টের নায়েব সুবেদার সহিদ উল্লাহ ভূঁইয়া। কয়েকটি দলে বিভক্ত হয়ে মুক্তিযোদ্ধারা একযোগে আক্রমণ চালালেন সীমান্ত বিওপিতে (সীমান্ত চৌকি)। আকস্মিক এ আক্রমণে হকচকিত পাকিস্তানি সেনারা। মুক্তিযোদ্ধারা গুলি করতে করতে বিওপি লক্ষ্য করে এগোতে থাকলেন। তখন পাকিস্তানি সেনারা পাল্টা আক্রমণ শুরু করল। তুমুল লড়াই চলতে থাকে। হঠাৎ পাকিস্তানিদের আক্রমণের তীব্রতা বেড়ে গেল। এ সময় গুলিতে শহীদ হন সহিদ উল্লাহ ভূঁইয়া, বীর বিক্রম। আহত হলেন কয়েকজন। এরপর মুক্তিযোদ্ধারা সিদ্ধান্ত নিলেন পশ্চাদপসরণের। আরও কিছুক্ষণ সহযোদ্ধাদের নিয়ে সাহসিকতার সঙ্গে আবার লড়াই করলেন মহসীন আলী সরদার। পরে তিনি সহযোদ্ধাদের নিয়ে চেষ্টা করেন শহীদ সহযোদ্ধার মরদেহ উদ্ধারে। সে দিন যুদ্ধে পাকিস্তানিদেরও ব্যাপক ক্ষয়ক্ষতি
বিবেক এক্সপ্রেস

বিবেক এক্সপ্রেস ইন্ডিয়ান রেলওয়ের এক্সপ্রেস ট্রেনগুলোর মধ্যে অন্যতম একটি ট্রেন৷ ট্রেনগুলো তৎকালীন রেলওয়ে মিনিস্টার কর্তৃক ২০১১-১২ রেলওয়ে বাজেটে অন্তর্ভুক্ত করা হয়৷ ট্রেনগুলো ২০১৩ সালে স্বামী বিবেকানন্দ এর ১৫০ তম জন্মদিনে তার স্মৃতির স্মরণে উদ্বোধন করা হয়৷ বিবেক এক্সপ্রেস ট্রেনগুলোর মধ্যে একটি ডিব্রুগড় থেকে কন্যাকুমারী চলাচল করে, যা ইন্ডিয়ান রেলওয়ের ট্রেনগুলোর মধ্যে দীর্ঘতম রুটের ট্রেন এবং বিশ্বের মধ্যে ৯ম দীর্ঘতম রুটের ট্রেন৷
প্রতি সপ্তাহে চলাচলকারী এই ট্রেনটি, যার নম্বর ১৫৯০৫/১৫৯০৬, বর্তমানে ভারত উপমহাদেশের দীর্ঘতম রুটের ট্রেন৷ এটি ভারতের উত্তর-পূর্ব অঞ্চল তথা আসামের ডিব্রুগড়কে ভারতের প্রধান ভূ-খন্ডের সর্ব-দক্ষিণ অঞ্চল তামিল নাড়ুর কন্যাকুমারীর সাথে সংযুক্ত করে৷ ট্রেনটি ডিব্রুগড় হতে কন্যাকুমারী পর্যন্ত সর্বমোট ৪২৭৩ কিলোমিটার পথ পরিভ্রমণ করে৷
এটিও একটি সাপ্তাহিক ট্রেন, যার নম্বর ১৯৫৬৭/১৯৫৬৮৷ ট্রেনটি গুজরাটের ওখা(যা ভারতের সর্ব-পশ্চিমের অঞ্চল) এর সাথে দক্ষিণ ভারতের তামিল নাড়ুর থুথুকুডি যা পার্ল সিটি নামে পরিচিত, তাকে সংযুক্ত করে৷ ট্রেনটি ৫২ ঘণ্টা ২৫ মিনিটে ৩০৪৩ কিলোমিটার অতিক্রম করে৷ এটি গুজরট, মহারাষ্ট্র, অন্ধ্র প্রদেশ, কর্ণাটক এবং তামিল নাড়ুর মধ্য দিয়ে যাতায়াত করে থাকে৷
ধর্মীয় দৃষ্টিকোণ থেকেও ট্রেনটির গুরুত্ব রয়েছে৷ ট্রেনটি ধর্মীয় তাৎপর্য বহন করে এমন দুটি স্থান দ্বারকা ও রামেশ্বরমকে(যা থুথুকুডির নিকটে অবস্থিত) সংযুক্ত করে৷ 
ট্রেনটি যে গুরত্বপূর্ণ শহরগুলোর ভেতর দিয়ে চলাচল করে, সেগুলোর মধ্যে অন্যতম হলো রাজকোট, আহমেদাবাদ, বড়োদরা, সুরাট, মুম্বাই ভাসাই রোড, কল্যাণ, পুনে, বেঙ্গালুরু(কৃষ্ণরাজপুরাম), সালেম, কারুর এবং মাদুরাই৷
এই ট্রেনটি মুম্বাই এর অন্যতম প্রধান স্টেশন বান্দ্রা টার্মিনাস হতে প্রথম চলাচল শুরু করে৷ ট্রেনটির নম্বর ১৯০২৭/১৯০২৪ এবং বিবেক এক্সপ্রেস এর অন্যান্য ট্রেন এর মতো এই ট্রেনটিও সাপ্তাহিক রুটিনে চলাচল করে থাকে৷ ট্রেনটি মুম্বাই বান্দ্রা টার্মিনাস হতে উত্তর ভারতের জাম্মু তাউয়ি পর্যন্ত চলাচল করে৷ দক্ষিণ ভারতের অন্যান্য সাধারণ ট্রেন হতে এই ট্রেনটি ব্যতিক্রমধর্মী এই জন্য যে, ট্রেনটি নয়া দিল্লি বা দিল্লি এনসিআর হয়ে চলাচল করে৷ এই ট্রেনটি সুরাট, বড়োদরা, আহমেদাবাদ, মেহসানা, আবু সড়ক, যোধপুর, ডেগানা, সুজনগড়, চুরু, সাদুলপুর, হিসার, লুধিয়ানা, জলন্ধর প্রভৃতি স্থান অতিক্রম করে থাকে৷
২২৮৫১/২২৮৫২ নং বিবেক এক্সপ্রেস ট্রেনটি পশ্চিমবঙ্গের কলকাতার সাঁতরাগাছিকে কর্ণাটকের ম্যাঙ্গালোর সেন্ট্রাল এর সাথে সংযুক্ত করে৷ এটাও একটি সাপ্তাহিক ট্রেন৷ ট্রেনটি অন্যান্য বিবেক এক্সপ্রেস ট্রেনের মতো নয়, এটি একটি সুপার ফার্স্ট ট্রেন৷ ট্রেনটি পশ্চিমবঙ্গ রাজ্য, উড়িষ্যা, অন্ধ্রপ্রদেশ, তামিলনাড়ু, কেরালা ও কর্ণাটকের মধ্য দিয়ে চলাচল করে৷ ট্রেনটির চলার পথে যে গুরুত্বপূর্ণ শহরগুলো পড়ে, সেগুলো হলো ভুবনেশ্বর, ব্রাহ্মণপর, বিজয়নগর, বিশাখাপ্তনম, রাজামূন্ড্র, ইলরু, বিজয়ওয়ারা, কোয়েম্বাটুর, কোঝিকোড ও কন্নুর ইত্যাদি৷
জনগণের সুবিধা ও চাহিদার কথা স্মরণ রেখে ভারতীয় রেলওয়ে মন্ত্রণালয় উত্তর ভারত হতে পূর্ব ভারতে বিবেক এক্সপ্রেস এর একটি ট্রেন চালু করার চিন্তা-ভাবনা করেছে৷ পূর্বে বিবেক এক্সপ্রেস এর ট্রেনগুলো ভারতের পূর্ব হতে দক্ষিণ, দক্ষিণ হতে পশ্চিম, পশ্চিম হতে উত্তর এবং পুনরায় পূর্ব হতে দক্ষিণে চলাচল করত৷ নতুন পরিকল্পনাকৃত উত্তর ভারত হতে পূর্ব ভারতে চলাচলকারী ট্রেনটি ২০১৩-২০১৪ অর্থবছরের বাজেটে পেশ করার পরিকল্পনা করা হয়৷
বুড়িমারী ইউনিয়ন

বুড়িমারী ইউনিয়ন বাংলাদেশের রংপুর বিভাগের লালমনিরহাট জেলার পাটগ্রাম উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৫২.৭০.১৫।
পাটগ্রাম উপজেলা সদর হতে উত্তর দিকে অবস্থিত এ ইউনিয়নের মোট আয়তন ৬৩৭৬ একর বা ২৫.৮১ বর্গকিলোমিটার।
বুড়িমারী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী বুড়িমারী ইউনিয়নের মোট জনসংখ্যা ছিল ২৪৭১৯ জন, যারা ৫৩২২ টি পরিবারে বসবাস করে, যার মধ্যে পুরুষ হল ১২৭২৮ জন এবং নারী হল ১১৯৯১ জন।
বুড়িমারী ইউনিয়নের গড় সাক্ষরতা হার ৪৪.৬%। তার মধ্যে নারী শিক্ষার হার ৪১.২% এবং পুরুষ শিক্ষার হার ৪৭.৯%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
বুড়িমারী ইউনিয়নের অর্থনীতি মূলত কৃষি নির্ভর। একখানে একটি স্থলবন্দর রয়েছে।
জগতবেড় ইউনিয়ন

জগতবেড় ইউনিয়ন বাংলাদেশের রংপুর বিভাগের লালমনিরহাট জেলার পাটগ্রাম উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৫২.৭০.২৭।
পাটগ্রাম উপজেলা সদর হতে উত্তর পূর্ব দিকে অবস্থিত এ ইউনিয়নের মোট আয়তন ৯০৯৬ একর বা ৩৬.৮২ বর্গকিলোমিটার।
জগতবেড় ইউনিয়ন মোট ৯ টি প্রশাসনিক ওয়ার্ড এ বিভক্ত। এছাড়া এই ইউনিয়নে বেশ কয়েকটি গ্রাম রয়েছে। যার মধ্যে উল্লেখযোগ্য 
২০১১ সালের আদমশুমারি অনুযায়ী জগতবেড় ইউনিয়নের মোট জনসংখ্যা ছিল ২৮৩০১ জন, যারা ৬৫৭৫ টি পরিবারে বসবাস করে, যার মধ্যে পুরুষ হল ১৪২২৮ জন এবং নারী হল ১৪০৭৩ জন।
জগতবেড় ইউনিয়নের গড় সাক্ষরতা হার ৪৪.১%। তার মধ্যে নারী শিক্ষার হার ৪১.৬% এবং পুরুষ শিক্ষার হার ৪৬.৫%। এই ইউনিয়নে মোট ৪ টি হাই স্কুল রয়েছে ।
১. জগতবেড় উচ্চ বিদ্যালয়
২. কচুয়ারপাড় উচ্চ বিদ্যালয়
৩. ভান্ডারদরহ উচ্চ বিদ্যালয়
৪. মোহাম্মদপুর উচ্চ বিদ্যালয়
জগতবেড় উচ্চ বিদ্যালয় অন্যতম প্রধান শিক্ষা প্রতিষ্ঠান । এটি ১৯৫২ সালে প্রতিষ্ঠিত হয় । এছাড়া এই ইউনিয়নে ২৮ টি প্রাথমিক বিদ্যালয়, ১ টি দাখিল মাদ্রাসা, ৬ টি কিন্টার গার্ডেন স্কুল সহ আরো বেশ কিছু শিক্ষাপ্রতিষ্ঠান রয়েছে ।
সাংস্কৃতিক চর্চার দিক থেকে এটি পাটগ্রাম উপজেলার অন্য ইউনিয়নের থেকে বেশ এগিয়ে । এই ইউনিয়নের ভেরভেরিরহাট এলাকার অধিবাসি কবি শমসের বেশ খ্যাতিমান ছিলেন । তিনি একাধারে কবি ও ভাওয়াইয়া গীতিকার ছিলেন । ধীরেন দাস, হবিবুর রহমান এরা রংপুর বেতারের শিল্পী ছিলেন । এছাড়া বর্তমানেও ইউনিয়নে বেশ অনেক ভাওয়াইয়া শিল্পী রয়েছে । 
অত্র ইউনিয়নের সবচেয়ে অবহেলিত এলাকা হচ্ছে দাসপাড়া। সেখানে রয়েছে আদিযুগের আচার অনুষ্ঠান ও যাতায়াত ব্যবস্থার খুবই দুরঅবস্থা।
জগতবেড় ইউনিয়নের অর্থনীতি মূলত কৃষি নির্ভর।
কুচলীবাড়ী ইউনিয়ন

কুচলীবাড়ী ইউনিয়ন বাংলাদেশের রংপুর বিভাগের লালমনিরহাট জেলার পাটগ্রাম উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৫২.৭০.৫৪।
পাটগ্রাম উপজেলা সদর হতে দক্ষিণ দিকে অবস্থিত এ ইউনিয়নের মোট আয়তন ৫৫১৯ একর বা ২২.৩৪ বর্গকিলোমিটার।
কুচলীবাড়ী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
২০১১ সালের আদমশুমারি অনুযায়ী কুচলীবাড়ী ইউনিয়নের মোট জনসংখ্যা ছিল ১৭৫৮৯ জন, যারা ৩৮২৮ টি পরিবারে বসবাস করে, যার মধ্যে পুরুষ হল ৮৮৬১ জন এবং নারী হল ৮৭২৮ জন।
কুচলীবাড়ী ইউনিয়নের গড় সাক্ষরতা হার ৩৯.২%। তার মধ্যে নারী শিক্ষার হার ৩৮.৩% এবং পুরুষ শিক্ষার হার ৪০.২%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
কুচলীবাড়ী ইউনিয়নের অর্থনীতি মূলত কৃষি নির্ভর।
শ্রীরামপুর ইউনিয়ন, পাটগ্রাম

শ্রীরামপুর ইউনিয়ন বাংলাদেশের রংপুর বিভাগের লালমনিরহাট জেলার পাটগ্রাম উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৫২.৭০.৮১।
পাটগ্রাম উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৮০৫৩ একর বা ৩২.৬০ বর্গকিলোমিটার।
শ্রীরামপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
১. খেংটি
২. ইসলামপুর
৩. ইসলামপুর
৪. ঝালাংগী
৫. শ্রীরামপুর
৬. শ্রীরামপুর
৭. আজিজপুর
৮. কিসামত নিজ্জামা
৯. রাধানাথ
২০১১ সালের আদমশুমারি অনুযায়ী শ্রীরামপুর ইউনিয়নের মোট জনসংখ্যা ছিল ২৪৪১৩ জন, যারা ৫৪৪৫ টি পরিবারে বসবাস করে, যার মধ্যে পুরুষ হল ১২৪৫৯ জন এবং নারী হল ১১৯৫৪ জন।
শ্রীরামপুর ইউনিয়নের গড় সাক্ষরতা হার ৪৮.১%। তার মধ্যে নারী শিক্ষার হার ৪৫.৫% এবং পুরুষ শিক্ষার হার ৫০.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
শ্রীরামপুর ইউনিয়নের অর্থনীতি মূলত কৃষি নির্ভর।
পাটগ্রাম ইউনিয়ন

পাটগ্রাম ইউনিয়ন বাংলাদেশের রংপুর বিভাগের লালমনিরহাট জেলার পাটগ্রাম উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৫২.৭০.৬৭।
পাটগ্রাম উপজেলা সদর হতে তিন দিকে অবস্থিত এ ইউনিয়নের মোট আয়তন ৯০০৭ একর বা ৩৬.৪৫ বর্গকিলোমিটার।
পাটগ্রাম ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী পাটগ্রাম ইউনিয়নের মোট জনসংখ্যা ছিল ২৮২৬৬ জন, যারা ৬২০২ টি পরিবারে বসবাস করে, যার মধ্যে পুরুষ হল ১৪৩৭৭ জন এবং নারী হল ১৩৮৮৯ জন।
পাটগ্রাম ইউনিয়নের গড় সাক্ষরতা হার ৪৮.১%। তার মধ্যে নারী শিক্ষার হার ৪৬.২% এবং পুরুষ শিক্ষার হার ৫০.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
পাটগ্রাম ইউনিয়নের অর্থনীতি মূলত কৃষি নির্ভর।
বগুলা

বগুলা হল ভারতের পশ্চিমবঙ্গ রাজ্যের অন্তর্গত [নদীয়া
]] জেলার একটি শহর। এই এই শহরের মোট জনসংখ্যা হল ৯০০০০। এটি কলকাতা থেকে ৯৩ কিমি দূরে অবস্থিত। এটি রানাঘাট লোকসভা কেন্দ্র ও হাঁসখালি থানার অন্তর্গত।
বগুলা শহরটি ২২.৩৩ ডিগ্রি উত্তর ও ৮৮.৩৪ ডিগ্রি পূর্বে অবস্থিত এই স্থানটি সমুদ্র সমতল থেকে উচুতে অবস্থিত।
বগুলা কলকাতা থেকে ৯৩ কিমি দূরে ও জেলা সদর কৃষ্ণনগর থেকে প্রায় 20 কিমি দূরে অবস্থিত।
২০১১ সালের জনগণনায় বগুলার জনসংখ্যা হল 90,145 জন। এর মধ্যে 46,935 জন পুরুষ ও43,210জন মহিলা। ০-৬ বছরের শিশুর সংখ্যা শতাংশ মোট জনসংখ্যার ৯ শতাংশ। শহরটিতে প্রায় 9,652 টি পরিবার বসবাস করে। গড়ে প্রতি পরিবারে ৪ জন করে সদস্য বা সদস্যা রয়েছেন। জনসংখ্যা অধিক হলেও অদ্যাবধি কোনো পৌরসভা গড়ে ওঠেনি।
বগুলা সড়ক পথে রাজ্য সড়ক দ্বারা রানাঘাট, কৃষ্ণনগর ও বনগাঁ শহরের সঙ্গে যুক্ত। বগুলা থেকে কৃষ্ণনগর ভায়া হাঁসখালি ও রানাঘাট শহরে বাস পরিষেবা চালু রয়েছে।
এখানকার এক মাত্র রেল স্টেশনটি হল বগুলা রেলওয়ে স্টেশন। এটি রানাঘাট-গেদে শাখা লাইনের একটি গুরুত্বপূর্ণ স্টেশন। এই রেল স্টেশন দ্বারা বগুলা ও পার্শ্ববর্তী এলাকার জনগণ কলকাতার সঙ্গে যোগাযোগ রক্ষা করেন ভায়া রানাঘাট।
বগুলাতে একটি মহাবিদ্যালয় রয়েছে ও আটটি উচ্চবিদ্যালয় ও কয়েকটি প্রাথমিক বিদ্যালয় রয়েছে
এছারাও বগুলা শ্রীকৃষ্ণ B.ED কলেজ রয়েছে।
এই শহরে সরকারি একটি চিকিৎসা কেন্দ্র রয়েছে। এটি বগুলা রুরাল হাসপাতাল। এই চিকিৎসা কেন্দ্র বা হাসপাতালে 5 জন চিকিৎসক ,৮ জন নার্স ,৯ জন কর্মী রয়েছেন। হাসপাতালটির মোট শয্যা সংখ্যা ৩০।
দেওয়ান বাড়ি মসজিদ

দেওয়ান গৌউস খান ১১০৫ হিজরী সনে মসজিদটি প্রতিষ্ঠিত করেন। তিনি মোঘল আমলে এখানকার গভর্নর ছিলেন। ব্রিটিশ আমলে ভূমিকম্পে এর ব্যাপক ক্ষতিসাধন হয়। পরবর্তীতে এটিকে পুনঃ সংস্কার কর হয় এবং এটি সর্বস্তরের সন্মিলিত প্রচেষ্টায় নির্মাণ ব্যয় কার্য সম্পন্ন করেন।
কিশোরগঞ্জ জেলার বাজিতপুর উপজেলায় দেওয়ান বাড়ী মসজিদের অবস্থান।
মসজিদটির সুনিপুন সৌন্দর্য্যময় কারুকার্য চমৎকার এবং নির্মাণশৈলী মোঘল ও সেন বংশীয় স্থাপত্যের স্পষ্ট নিদর্শন রয়েছে। ৩ গম্বুজ বিশিষ্ট মসজিদটির পশ্চিম দেয়ালে ৩ টি মেহরাব রয়েছে। এছাড়া ৪ টি বড় কোণিক মিনার, ৫টি দরজা এবং ২ টি শিলালিপি রয়েছে।
বাংলা ছেবলি

বড় ছেবলি (বৈজ্ঞানিক নাম: "Devario devario") (ইংরেজি: Bengal danio বা Sind danio) হচ্ছে Cyprinidae পরিবারের "Devario" গণের একটি স্বাদুপানির মাছ।
এদের দেহ চতুষ্কোণাকৃতির এবং চাপা। পৃষ্টদেশ অপেক্ষায় অঙ্কীয়দেশ অধিক উত্তল। এ মাছের সর্বোচ্চ দৈর্ঘ্য ১০ সেমি। সবুজাভ রূপালি দেহের কেন্দ্র বরাবর পৃষ্ঠপাখনার উৎপত্তিস্থল থেকে পুচ্ছপাখনার গোড়া পর্যন্ত নীল ডোরা বর্তমান যার পেছনের দিকে (পুচ্ছদণ্ডের নিকটে) উভয় পাশে আরও একটি করে ডোরা দেখতে পাওয়া যায়। ডোরাগুলোর মধ্যবর্তী স্থান হলুদাভ। এর পায়ুপাখনা সোনালী এবং অন্যান্য পাখনাগুলো হলুদাভ।
বাংলাদেশ, ভারত, নেপাল, পাকিস্তান ও আফগানিস্তানে পাওয়া যায়। বাংলাদেশে এ মাছ প্রচুর পাওয়া যায়।
বাংলাদেশের নদী, খাল, পুকুর, বিল এবং প্লাবিত ধান ক্ষেতে পাওয়া যায়। ভারতের সমতল এবং পার্বত্য এলাকার জলাশয়ে এদেরকে বাস করতে দেখা যায়। পরিষ্কার প্রবহমান জলধারা যেমন নদী, বিলে এদের উপস্থিতি পরিলক্ষিত হয়।
এরা মূলত পতঙ্গ, কীট ও ক্ষুদ্রাকার ক্রাশটেশিয়ানস ইত্যাদি খেয়ে থাকে।
একক প্রজাতি হিসেবে এই মাছের উৎপাদন তথ্য পাওয়া যায় না। অন্যান্য ছোট মাছের সাথে ধরা পড়ে। খাবারের মাছ হিসেবে ব্যবহৃত হয়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
এই মাছ জলাশয়ের উপর ও তলদেশ উভয় স্তরেই বাস করে। বিশেষত বর্ষাকালে যখন পাট পচতে শুরু করে তখন এদেরকে উপরিতলে দেখতে পাওয়া যায়। বাংলাদেশের নদী, খাল, পুকুর, বিল এবং প্লাবিত ধান ক্ষেতে দেখতে পাওয়া যায়। ভারতের সমতল এবং পার্বত্য এলাকার জলাশয়ে এদেরকে বাস করতে দেখা যায়।পরিষ্কার প্রবহমান জলধারা যেমন নদী, বিলে এদের উপস্থিতি পরিলক্ষিত হয়।
কালী বন্দ্যোপাধ্যায়

কালীপ্রসাদ বন্দ্যোপাধ্যায় (২০ নভেম্বর, ১৯২০ — ৫ জুলাই, ১৯৯৩) বাংলা চলচ্চিত্র ও নাট্যজগতের খ্যাতনামা অভিনেতা।
কলকাতার কালীঘাট অঞ্চলের অধিবাসী ছিলেন তিনি। পিতা মনীন্দ্রনাথ বন্দ্যোপাধ্যায় ছিলেন আইনজীবী। প্রথমে কালী বন্দ্যোপাধ্যায় ভারতীয় গণনাট্য সংঘর সক্রিয় সদস্য ছিলেন। সিনেমা জগতে তিনি কালী ব্যানার্জী নামে সমধিক পরিচিত।
বর্মার পথে (১৯৪৭) সিনেমায় তাঁর প্রথম আত্মপ্রকাশ হলেও খ্যাতিলাভ করেন বরযাত্রী সিনেমায় 'গণশা'র চরিত্রে অভিনয় করে। এরপরে নীল আকাশের নিচে, অযান্ত্রিক, হাঁসুলি বাঁকের উপকথা, বাদশা, ডাক হরকরা, পরশপাথর, বাড়ী থেকে পালিয়ে, পুতুল নাচের ইতিকথা, নাগরিক ইত্যাদি ছবিতে প্রতিভার স্বাক্ষর রেখেছেন তিনি। পরবর্তী কালে দাদার কীর্তি, গুরু দক্ষিণা ইত্যাদি প্রচুর বাণিজ্যিক ছবিতে দরদী মানুষের চরিত্রে অভিনয় করে বাঙালি চলচ্চিত্রপ্রেমীদের প্রিয় অভিনেতা হয়ে ওঠেন। সত্যজিৎ রায়, ঋত্বিক ঘটক প্রমুখ খ্যাতনামা পরিচালকদের ছবিতে যেমন অভিনয় করেছেন তেমনি বাণিজ্যিক ছবি পরিচালকদের সাথেও ছিলেন সাবলীল। হৃষিকেশ মুখোপাধ্যায়ের পরিচালনায় হিন্দি চলচ্চিত্র বাবুর্চি (১৯৭২) তে অভিনয় করেছেন। চিত্র প্রযোজনাও করেছেন। পাশাপাশি যাত্রাপালা, মঞ্চাভিনয়ে তাঁর অভিনয় কুশলতার ছাপ আছে। তিনি দীর্ঘদিন চলচ্চিত্র ও মঞ্চ শিল্পীদের বিভিন্ন আন্দোলনে যুক্ত ছিলেন।
৫ জুলাই, ১৯৯৩ খৃষ্টাব্দে তিনি উত্তরপ্রদেশের লখনউতে মারা যান।
" মৌচোর (১৯৮৩)
এ এইচ এম তৌহিদুল আনোয়ার চৌধুরী

এ এইচ এম তৌহিদুল আনোয়ার চৌধুরী (জন্ম: ১০ অক্টোবর, ১৯৩৭-মৃত্যু: ৯ মার্চ ২০২৫) হলেন একজন বাংলাদেশী চিকিৎসক, যিনি "ডাঃ টিএ চৌধুরী" নামে অধিক পরিচিত। তিনি ইন্সটিটিউট অব পোস্ট গ্রাজুয়েট মেডিসিন এ্যান্ড রিসার্চ এর পরিচালক ছিলেন। ২০১৭ সালে চৌধুরী চিকিৎসাবিদ্যায় অবদানের জন্য স্বাধীনতা পুরস্কারে ভূষিত হন।
তৌহিদুল আনোয়ার চৌধুরী ১৯৩৭ সালের ১০ অক্টোবর ঢাকায় জন্মগ্রহণ করেন। তার পৈতৃক নিবাস নোয়াখালী জেলার সেনবাগ উপজেলায়। তিনি ১৯৬০ সালে ঢাকা মেডিকেল কলেজ থেকে এমবিবিএস পাশ করেন এবং অনার্স মার্কসহ প্রথম স্থান অধিকার করেন। পরে তিনি লাহোরের কিং এডওয়ার্ড কলেজে ভর্তি হন। প্রথম বর্ষ পড়ার পর সরকারি বৃত্তি নিয়ে ইংল্যান্ডের রয়েল কলেজ অব সার্জনস অব এডিনবার্গ যান এবং সেখানে থেকে এফআরসিএস সম্পন্ন করেন। তৌহিদুল আনোয়ার চৌধুরী ১৯৬৫ সালে রয়েল কলেজ অব অবসটেট্রিশিয়ান এ্যান্ড গাইনোকোলজিস্ট থেকে এমআরসিওজি পাশ করেন।
তৌহিদুল আনোয়ার চৌধুরী দেশে ফিরে স্যার সলিমুল্লাহ মেডিকেল কলেজে চাকরির মাধ্যমে তার কর্মজীবন শুরু করেন। সেখানে তিনি ৬ বছর ছিলেন। এরপর চট্টগ্রাম মেডিকেল কলেজে বদলি হন। ১৯৮০ দশকে চৌধুরী তৎকালীন ইন্সটিটিউট অব পোস্ট গ্রাজুয়েট মেডিসিন এ্যান্ড রিসার্চ(বর্তমানে বঙ্গবন্ধু শেখ মুজিব মেডিকেল বিশ্ববিদ্যালয়) যোগ দেন এবং ১৯৮৭ সালে এর পরিচালক হিসাবে নিয়োগ পান। ১৯৯৪ সালে তিনি সরকারি চাকরি থেকে অবসর গ্রহণ করেন। বর্তমানে তিনি বারডেম হাসপাতালে স্ত্রীরোগ ও প্রসূতিবিজ্ঞান বিভাগের অধ্যাপক ও বিভাগীয় প্রধান হিসেবে দায়িত্ব পালন করছেন। চৌধুরী অবস. এন্ড গাইনোকোলজি সোসাইটি অব বাংলাদেশ'র প্রতিষ্ঠাতা মহাসচিব ও পরবর্তীতে সভাপতি দায়িত্বে ছিলেন। এছাড়াও তিনি এশিয়া এন্ড ওশেনিয়া ফেডারেশন অব অবস. এন্ড গাইনোকোলজি'র ভাইস প্রেসিডেন্ট এবং 'সাউথ এশিয়া ফেডারেশন অব অবস. এন্ড গাইনোকোলজি'র প্রেসিডেন্ট হিসাবে দায়িত্ব পালন করেছেন। তিনি ১৯৯১-১৯৯৩ সালে দুই বছর মেয়াদে বাংলাদেশ কলেজ অব ফিজিশিয়ানস এন্ড সার্জনস এর সভাপতি ছিলেন।
ছাত্র জীবনে চৌধুরী এমবিবিএস পরীক্ষায় প্রথম স্থান অর্জন করায় এটিসিও গোল্ড মেডেল পেয়েছিলেন। নেপালে স্নাতকোত্তর চিকিৎসক বৃদ্ধিতে কাজ করায় নেপালের রাজা তাকে সে দেশের সর্বোচ্চ পুরস্কার গোর্খা দক্ষিণ বাহু গোল্ড মেডেল প্রদান করে। ২০১৭ সালে চিকিৎসা শাস্ত্রের গাইনোকোলজী এবং অবসটেট্রিক্সের অন্যান্য অবদানের জন্য বাংলাদেশ সরকার তাকে স্বাধীনতা পুরস্কার প্রদান করে।
অধ্যাপক ডাঃ তৌহিদুল আনোয়ার চৌধুরী (টি এ চৌধুরী) ৯ মার্চ ২০২৫ ইং তারিখে ৮৭ বছর বয়সে মৃত্যুবরণ করেন।
রামরাই দিঘি

ঠাকুরগাঁওয়ের রাণীশংকৈলে প্রাচীন ঐতিহ্যের এক নিদর্শন রামরাই দিঘি। প্রাচীন জলাশয়গুলির মধ্যে বৃহত্তম রামরাই দিঘি। এর আয়তন প্রায় ৪২ একর।
এটি ঠাকুরগাঁও জেলার সবচেয়ে প্রাচীন ও বৃহত্তম দিঘী।
এর সঠিক ইতিহাস এখনো জানা যায় নি। ধারণা করা হয় দিঘিটি পাঁচশ থেকে হাজার বছরের পুরাতন হতে পারে।
একসময় এই দীঘি ছিল এ অঞ্চলের সাধারণ মানুষের পানির চাহিদা পূরণের উৎস। এ দিঘিকে ঘিরে নানা লোককথা শোনা যায়। রামরাই দিঘির নামকরণ করা হয় রানি সাগর (২০০২)।
রামরাই দিঘি ঠাকুরগাঁও জেলার রাণীশংকৈল উপজেলা সদর থেকে ৪ কিঃ মিঃ দূরত্বে অবস্থিত। পদমপুর ও উত্তরগাঁও গ্রামের মধ্যবর্তী স্থানে এটি অবস্থিত।
এর চারপাশে প্রায় ১২০০এর অধিক লিচু গাছ সহ অন্যান্য গাছ লাগানো হয়েছে।চারিদিকে যেন সবুজের বিশাল সমারোহ আর দিঘীর টলটলে জলরাশি মুগ্ধ করে দর্শনার্থীদের। এক অপরূপ সৌন্দর্য বিরাজ করছে দিঘির চারপাশ জুড়ে এছাড়া বিভিন্ন বর্ণালি পাখির কুজন রামরাই-এর সৌন্দর্যকে আরো অধিক আকর্ষণীয় করে তুলে। শীতের সময় লাখ লাখ অতিথি পাখির দেখা মিলে এখানে। তাদের কিচির মিচির শব্দে পুরো এলাকা মুখরিত হয়ে যায়। অনেকেই পাখিরাজ্য বলে আখ্যাইত করে থাকে।